
LIETUVOS RESPUBLIKOS
GYVENTOJŲ TURTO DEKLARAVIMO ĮSTATYMO 1, 2, 3, 7 IR 9 STRAIPSNIŲ
PAKEITIMO 
ĮSTATYMAS

2012 m.                             d. Nr.
Vilnius

(Žin., 1996, Nr. 50-1197; 2003, Nr. 123-5583; 2005, Nr. 18-577; 2008, Nr. 50-1845, Nr. 138-5445; 2010, Nr. 25-1178, Nr. 63-3097, Nr. 125-6377; 2011, Nr. 37-1757, Nr. 153-7208, Nr. 153-7210)


1 straipsnis. 1 straipsnio pakeitimas
1 straipsnyje išbraukti žodžius „valstybės garantuojamos teisinės pagalbos suteikimo“ ir šį straipsnį išdėstyti taip:
„1 straipsnis. Įstatymo paskirtis
Šis Įstatymas nustato gyventojams nuosavybės teise priklausančio turto ir turimų piniginių lėšų (toliau – turtas) deklaravimą, taip pat turto (įskaitant gautas pajamas) deklaravimą, aukojant politinėms partijoms ar politinės kampanijos dalyviams, kreipiantis dėl piniginės socialinės paramos skyrimo arba valstybės paramos būstui įsigyti ar išsinuomoti gavimo.“

2 straipsnis. 2 straipsnio 1 dalies 25 punkto pripažinimas netekusiu galios
2 straipsnio 1 dalies 25 punktą pripažinti netekusiu galios.

3 straipsnis. 3 straipsnio 1 ir 5 dalių pakeitimas 
1. 3 straipsnio 1 dalyje vietoj skaičiaus „25“ įrašyti skaičių „24“ ir šią dalį išdėstyti taip:
„1. Šio Įstatymo 2 straipsnio 1 dalies 1–24 ir 27 punktuose nurodyti gyventojai privalo deklaruoti šį savo turimą turtą:
1) nekilnojamąjį daiktą, įskaitant nebaigtą statyti statinį;
2) kilnojamąjį daiktą, jeigu šios rūšies daiktui pagal Lietuvos Respublikos teisės aktus privaloma teisinė registracija;
3) pinigines lėšas (toliau – lėšos), turimas bankuose ir kitose kredito įstaigose ir ne bankuose ir kitose kredito įstaigose, jeigu jų bendra suma viršija 5 000 litų;
4) pasiskolintas ir negrąžintas lėšas, jeigu jų bendra suma viršija 5 000 litų;
5) paskolintas ir nesusigrąžintas lėšas, jeigu jų bendra suma viršija 5 000 litų;
6) meno kūrinius, brangakmenius, juvelyrinius dirbinius, tauriuosius metalus, kurių vieneto vertė viršija 5 000 litų;
7) vertybinius popierius, jeigu jų bendra vertė viršija 5 000 litų.“
2. 3 straipsnio 5 dalyje išbraukti skaičių „25“ ir šią dalį išdėstyti taip:
„5. Šio Įstatymo 2 straipsnio 1 dalies 24, 27 ir 28 punktuose nurodyti gyventojai deklaruoja ir gautas pajamas.“

4 straipsnis. 7 straipsnio pakeitimas
Pakeisti 7 straipsnį ir jį išdėstyti taip:
„7 straipsnis. Gyventojų, pageidaujančių gauti piniginę socialinę paramą, taip pat gyventojų, pageidaujančių gauti valstybės paramą būstui įsigyti ar išsinuomoti, ir jų šeimos narių turto (įskaitant gautas pajamas) deklaravimas
1. Gyventojai, pageidaujantys gauti piniginę socialinę paramą, ir jų šeimos nariai privalo savo turtą (įskaitant gautas pajamas) deklaruoti savivaldybei pareikalavus.
2. Gyventojai, pageidaujantys gauti piniginę socialinę paramą, ir jų šeimos nariai deklaruoja mėnesio, einančio prieš mėnesį, kuriuo kreipiamasi dėl piniginės socialinės paramos, paskutinę dieną turimą turtą ir gautas pajamas už praėjusius 12 mėnesių iki kreipimosi dėl piniginės socialinės paramos.
3. Gyventojai, pageidaujantys gauti valstybės paramą būstui įsigyti ar išsinuomoti, ir jų šeimos nariai privalo turimą turtą ir gautas pajamas deklaruoti Lietuvos Respublikos valstybės paramos būstui įsigyti ar išsinuomoti ir daugiabučiams namams atnaujinti (modernizuoti) įstatyme nustatytais atvejais.
4. Gyventojai, pageidaujantys gauti valstybės paramą būstui įsigyti ar išsinuomoti, ir jų šeimos nariai deklaruoja mėnesio, einančio prieš mėnesį, kuriuo pateikiamas prašymas suteikti valstybės paramą būstui įsigyti ar išsinuomoti, paskutinę dieną turimą turtą ir gautas pajamas, nurodytas Lietuvos Respublikos piniginės socialinės paramos nepasiturintiems gyventojams įstatymo 17 straipsnyje, už vienerius metus (12 paskutinių mėnesių) iki prašymo suteikti valstybės paramą būstui įsigyti ar išsinuomoti pateikimo dienos.
5. Gyventojai, pageidaujantys gauti piniginę socialinę paramą, taip pat gyventojai, pageidaujantys gauti valstybės paramą būstui įsigyti ar išsinuomoti, ir jų šeimos nariai deklaruoja turtą (įskaitant gautas pajamas) pateikdami mokesčio administratoriui du deklaracijos egzempliorius. Vietos mokesčio administratorius per 7 darbo dienas nuo deklaracijos pateikimo dienos grąžina vieną deklaracijos egzempliorių su žyma, kad deklaracija yra pateikta. Šį deklaracijos egzempliorių gyventojai pateikia savivaldybei, priimančiai sprendimą dėl piniginės socialinės paramos skyrimo ar valstybės paramos būstui įsigyti ar išsinuomoti teikimo.
6. Šiame straipsnyje nurodytų turtą (įskaitant gautas pajamas) deklaravusių gyventojų pageidavimu gali būti pateikiami trys deklaracijos egzemplioriai. Du deklaracijos egzemplioriai su žyma, kad deklaracija yra pateikta, grąžinami deklaraciją pateikusiam gyventojui.“

5 straipsnis. 9 straipsnio 1 dalies pakeitimas
9 straipsnio 1 dalyje išbraukti skaičių „25“ ir šią dalį išdėstyti taip:
„1. Šio Įstatymo 2 straipsnio 1 dalies 1–23, 26 punktuose nurodyti turtą deklaruoti privalantys gyventojai, vengiantys pateikti deklaracijas, laiku arba iš viso jų nepateikę, taip pat šio Įstatymo 2 straipsnio 1 dalies 24 ir 28 punktuose nurodyti turtą deklaruoti privalantys gyventojai, neteisingai nurodę duomenis, atsako administracine ar baudžiamąja tvarka.“

6 straipsnis. Įstatymo įsigaliojimas
Šis įstatymas įsigalioja 2013 m. liepos 1 d.



Skelbiu šį Lietuvos Respublikos Seimo priimtą įstatymą.

